Veronica og Per Orderud skilles
Det opplyser ekteparet via privatetterforsker Tore Sandberg til NTB. – Vi informerer herved om at vi er blitt enige om å ta ut skilsmisse etter den lange og tunge tiden vi har vært gjennom, skriver ekteparet i en kort pressemelding til NTB onsdag kveld. Meldingen kommer nesten fem måneder etter at ekteparet ble løslatt; Veronica Orderud ble løslatt i midten av januar i år, 11 dager etter at Per Orderud ble sluppet ut fra soning. – Skilsmissen har ingen innvirkning på at vi fullt ut vil fortsette å samarbeide med å fremme en begjæring om å gjenåpne straffesaken i samarbeid med våre advokater og privatetterforsker Tore Sandberg, skriver ekteparet videre i pressemeldingen. Veronica Orderud: – Jeg vil bli fengselsprestDe opplyser at det ikke vil bli gitt uttalelser om bruddet ut over offentliggjøringen onsdag. De presiserer at det heller ikke vil bli gitt kommentarer om gjenåpningssaken før begjæringen om gjenåpning er innlevert til Kommisjonen for gjenopptakelse av straffesaker. – De er enige om at ingen av dem skal si noe mer om dette, sier Tore Sandberg til VG. Eksperter:Usikre på om dagens teknologi ville løst Orderud-saken Privatetterforsker Tore Sandberg har i mange år jobbet med en begjæring om å gjenoppta drapssaken Per og Veronica Orderud. – Jeg har ikke tatt del i de samtalene som har ledet frem til skilsmisse, men er bedt om å informere om den i en denne korte pressemeldingen, sier Sandberg. – Det er sånn det er. Jeg kan ikke si mer en dette, sier Sandberg.Ekteparet har sonet 16 år for trippeldrapene på Orderud gård i 1999. Veronica Orderud var den siste som ble løslatt av de fire som ble dømt etter drapene på Kristian (80) og Marie Orderud (84) og deres datter Anne Orderud Paust (47) i kårboligen på Orderud gård i Sørum kommune i Akershus, pinseaften 22. mai 1999. Den 14 januar i år kom hun hjem til Orderud går. Ekteparet hadde da varslet at de ville bosette seg på Orderud gård, hvor trippeldrapene skjedde. – Hvem er det som blir boende på Orderud gård? – Det kan ikke jeg si noe om, sier privatetterforskeren. Per Orderud står som eier av gården og kjøpte den 25. oktober 2004 for 2,9 millioner kroner. Ingen ble dømt for å ha utført drapene. Per og Veronica Orderud og Kristin Kirkemo ble dømt for medvirkning til overlagt drap, mens Lars Grønnerød ble dømt for uaktsom medvirkning. Kirkemo og Grønnerød ble dømt til henholdsvis 16 og 18 års fengsel og ble løslatt i 2011 og 2013. Her kan du lese hele Orderud-dommen Les også:Her er Orderud-sokken 15 år etter
Veronica og Per Orderud har besluttet å ta ut skilsmisse etter den tunge tiden de har vært gjennom.